Коми Республикаса Юралысь Вячеслав Гайзер сетiс выль автобусъясысь ключьяс сиктса школаяслы

«Ме эска, тайö автобусъясыс отсаласны челядьлы оз сöмын воöдчыны велöдчанiнöдз, но и колана ногöн коллявны прöст кад, участвуйтны спортын, районъясса да каръясса – став республикаса культурнöй олöмын. Сиктса школаясöс выль транспортöн могмöдöмыс – тайö нöшта öти воськов сылань, медым миян челядьлöн велöдчöмыс вöлi сэтшöмöн, кутшöмöс ми кöсъям», – пасйис В.Гайзер кыпыд церемония дырйи.

Медводдзаöн автобусысь ключсö сетiсны выль школаясса – Сыктывдiн районын «Сёськаса öкмыс класса школаса» да Емдiн районын «Туискерöс гр. шöр школаса» директоръяслы. Ставнас 2011 воын выль транспортсö сетасны 18 сиктса школалы.

«Тайö бур козин миян челядьлы республикалöн 90 вося пас дырйи да Кага во дырйи. Тöда, выль автобусъяс бурмöдасны сиктса районъясын велöдчöмсö. Тайö автобусъясыс бура ветлöны быдсяма туйястi да лöсялöны челядьöс новлöдлан корöмъяслы да стандартъяслы. Во помöдзыс республикаса школаяслы сетасны нöшта квайт выль автобус да, дерт жö, тайö уджсö ми кутам водзö нуöдны»,– висьталiс республикаса Юралысь.

\*\*\* Автобусъяс босьтiсны школаяс:

Сыктывдiн районын «Сёськаса öкмыс класса школа» МВУ,

Емдiн районын «Туискерöс гр. шöр школа» МВУ,

Кулöмдiн районын «В.Т. Чисталёв нима Помöсдiнса шöр школа» МВУ,

Кöрткерöс районын «Шойнатыса шöр школа» МВУ,

«Чилимдiнса шöр школа» МВУ,

Луздор районын «Абъячойса шöр школа» МВУ,

Изьва районын «Изьваса шöр школа» МВУ,

Сыктыв районын «Поёлса шöр школа» МВУ,

Кулöмдiн районса Немдiн сиктын «Р.Г. Карманов нима шöр школа» МВУ,

Княжпогост районын Серегов сиктын «Шöр школа» МВУ,

Печора районын «Лугöвöй с.к.п. шöр школа» МВУ,

Мылдiн районын «Комсомольск-на-Печоре с.к.п. «Шöр школа» МВУ.